Eile olid meil kodus õunamahla talgud  Lapsed korjasid õunu puude alt ja puude pealt, meheõde ühe lapsega pressisid selle mahlaks, mees transportis õunu ja mahla edasi, tagasi ja mina kuumutasin ja panin purki  Nüüd on söögituba täis mõnusat ilusat helekollase sisuga purke ja köögis peab külg ees hiilima, et mitte millelegi otsa astuda või kuhugi oma varbaid mitte ära lüüa  Sest ka seal on mahlapudelite rodu  Kui söögitoas on mahlapurgid kenasti laua peal reas, siis köögis on pudelid  kõik põrandal, ootamas millal keegi nende sisu kuumaks ajab ja siis purkidesse villib  Kuumutasin mahla ja villisin eile hilisööni ning olin lõppuks väsimusest ümber kukkumas  Otsustasin, et jätan tööd ka järgmiseks päevaks, ühe mahla pärast ei või ennast ometi surnuks piinata;)  Eilsed mahlad on vaja täna ära sildistada ja keldrisse suunata, siis on ruumi uutele purkidele  Ootangi endale abijõudu koju, üksi mässamisega teen endale liiga ja see on ka siis väga ajakulukas, kui pean kuuri  alla puid tegema minema, neid lõhkuma, tuppa tassima jne  Palju puid korraga sülle ei tohi võtta seega kütte tegemine on juba aja ja energiakulukas  Siis on tarvis valmis mahlapurgid tassida keldrisse ja uued tühjad purgid aidast tuppa  Vesi ämbriga pliidi peale sooja, purgid pesta ja alles siis saab mahla purki panema hakata kui see pliidil kuumaks on läinud  Pigem ma keerutaksin köögis ringi oma funktsionaalse tooliga, peseksin purke ja valaksin kuuma mahla ettevalmistatud anumatesse ja  tassimise, puude lõhkumise ning ringi jooksmise töö jätaksin teistele  Seega me istusime lapselapsega voodi serval, kõlgutasime jalgu ja mõnulesime, et on mõnus hommik, vaatasime "Südame asja" ja ootasime abiväge  Tegime sooja saia ja püüdsime endale söögitoas purkide vahel söömiseks ruumi leida  Eile imbus üks pere liige me töömeeskonnast välja, nüüd ootame kunas ta tagasi imbub;)  Õunad on selleks aastaks mahlaks saanud nüüd on jäänud veel viimane pingutus et nad keldrisse punnitada  Siis on talvel hea taas suve maitset tunda;)